Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: szakok, illetve a felsőoktatásról szóló 1993. évi LXXX. törvény szerinti főiskolai vagy
Paragraph Index: 97

b) A mesterképzési szakon végzettek alkalmasak: − a megszerzett tudás alkalmazására és gyakorlati hasznosítására, a problémamegoldó technikák felhasználására, − a tudományágban megszerzett szakmai tapasztalat ismereti határairól származó információk, felmerülő új problémák, új jelenségek feldolgozására, − a lehetőségek szerint helytálló bírálat vagy vélemény megfogalmazására, döntéshozásra, következtetések levonására, − a megoldandó problémák megértésére és megoldására, eredeti ötletek felvetésére, − szakmailag magas szinten önállóan megtervezni és végrehajtani feladatokat, − önművelésre, önfejlesztésre, a saját tudás magasabb szintre emelésére, 2008/120. szám − a műszaki – gazdasági – humán erőforrások kezelésének komplex szemléletére, − rendszerszemléletű, folyamatorientált gondolkodásmód alapján komplex rendszerek globális tervezésére, integrált ismeretek alkalmazására, − épületgépészeti és technológiai gépészeti folyamatok modellezésére, a modellek matematikai megfogalmazására, megoldására és a megoldás alkalmazására, − épületek teljeskörű épületgépészeti rendszerének tervezésére, szakértésére, kivitelezésére, üzemeltetésére, karbantartásának irányítására, gépek, berendezések bármilyen közeggel való ellátására és hulladékok kezelésére, ártalmatlanítására, − gépészeti eljárások és folyamatok, valamint az azokat megvalósító gépészeti és hőtechnikai berendezések tervezésére, szakértésére, kivitelezésére, üzemeltetésére, karbantartásának irányítására, − épületgépészeti és technológiai gépészeti rendszerek komplex elemzésére és optimalizálására, − a technológiai rendszerek tervezésében, szervezésében és működtetésében használatos eljárások, modellek, információs technológiák alkalmazására, − az épületgépészeti és más technológiai rendszerek minőségbiztosítására, − a választott szakiránytól függően épülettechnikai eljárások és folyamatok gépeinek, berendezéseinek analízisére, fejlesztésére, tervezésére, gyártására, üzemeltetésére.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes